ROBINS ส่งแคมเปญใหญ่ “FANTASTIC 9” กระตุ้นยอดขายครึ่งปีหลัง
ROBINS ส่งแคมเปญใหญ่ "FANTASTIC 9" กระตุ้นยอดขายครึ่งปีหลัง
ROBINS ส่งแคมเปญใหญ่ "FANTASTIC 9" กระตุ้นยอดขายครึ่งปีหลัง
6 ก.ย. 2562

นายอนุชิต สรรพอาษา รองกรรมการผู้จัดการใหญ่ สายการตลาด บริษัท โรบินสัน จำกัด (มหาชน) หรือ ROBINS เปิดเผยว่า  ในช่วงที่ผ่านมา โรบินสัน มีการปรับตัวอย่างเต็มที่ โดยเฉพาะในแง่ของมาร์เก็ตติ้ง ด้วยการใช้โมเดลการตลาดที่มีความยืดหยุ่น คล่องตัว เพื่อให้สอดรับกับสภาวะเศรษฐกิจที่ชะลอตัว และพฤติกรรมของนักช้อปที่เน้น ‘ความคุ้มค่า’ ในการช้อปมากขึ้น ซึ่งผลตอบรับที่ได้ถือว่าอยู่ในเกณฑ์ที่น่าพอใจ
ทั้งนี้ ในช่วงโค้งสุดท้ายไตรมาสสาม โรบินสัน ยังมีแผนที่จะรุกตลาดค้าปลีกอย่างต่อเนื่อง ผ่านกลยุทธ์ ‘ซินเนอร์จี (Synergy) เพื่อสร้างความแข็งแกร่ง และจุดเด่นอย่างมีเอกลักษณ์แก่แคมเปญการตลาด กับการผนึกกำลังกับธุรกิจในเครือเซ็นทรัล ซึ่งประกอบด้วย ห้างสรรพสินค้าเซ็นทรัลและเซน, ห้างสรรพสินค้าโรบินสัน, เพาเวอร์บาย, ซูเปอร์สปอร์ต, บีทูเอส, ไทวัสดุ, บ้านแอนด์บียอนด์, ออฟฟิศเมท, ร้านค้าในเครือซีเอ็มจีที่ร่วมรายการ, เซ็นทรัล ฟู้ด ฮอลล์, ท้อปส์ และออโต้วัน รวม 9 ธุรกิจ เพื่อรวมพลังช้อปทะลุพิกัด ในแคมเปญ ‘FANTASTIC 9’ (แฟนแทสติก ไนน์) ตั้งแต่วันที่ 6 – 22 กันยายน 2562 ที่ห้างสรรพสินค้าโรบินสัน 49 สาขา
“โรบินสัน มั่นใจว่าแคมเปญ FANTASTIC 9 จะเป็นแม็กเน็ตสำคัญที่จะช่วยสร้างมู้ดการจับจ่ายที่ตอบโจทย์ในแง่ ‘ความคุ้มค่า’ แก่นักช้อป ที่จะได้รับความสนใจ และการตอบรับจากกลุ่มนักช้อปทั้งในกรุงเทพฯ และต่างจังหวัดเป็นอย่างดี โดยคาดว่าแคมเปญฯ จะช่วยสร้างสีสันให้ค้าปลีกมีความคึกคักมากขึ้น อีกทั้งช่วยผลักดันธุรกิจของโรบินสันในช่วงไตรมาสที่สามให้เติบโตอย่างต่อเนื่องตามไปด้วย” นายอนุชิต กล่าว